RBK Županja

Biciklistički Đir - U Brčko na biciklijadu!
2026-04-19 09:00 - 18:30 (Europe/Paris)
🚲 Biciklistički Đir – U Brčko na biciklijadu!

Vrijeme je za prvo ovogodišnje prekogranično druženje! Idemo na zajednički đir preko Save kako bismo podržali otvorenje sezone kod susjeda, uz opuštenu vožnju i sportski duh.
Ovo je idealna prilika za testiranje forme nakon zime i druženje s biciklistima iz regije na sunčanom Ficibajeru.

📍 Informacije o ruti:

📅 Datum: Nedjelja, 19.04.2026.
🚲 Vrsta bicikla: Svi tipovi (Trekking, Gravel, MTB, Cestovni)
📏 Duljina: oko 70.0 km (ukupno oba smjera)
⏱️ Vrijeme vožnje: cca 04:00 h (+ 2-3h boravka u Brčkom)
📈 Uspon: nema (ravničarski đir)
🚀 Težina: Srednje teška (zbog kilometraže)

🕒 Plan puta i satnica:

• 09:00h: Polazak iz Županje (s glavnog trga)
• 11:00h: Dolazak u Brčko (Šetalište kod fontane) i registracija
• 12:00h: Službeni start biciklijade prema Ficibajeru
• Povratak: Polazak za Županju u popodnevnim satima

📝 PRIJAVI SE OVDJE (OBAVEZNO)
📍 Pogledaj detaljnu rutu na Komootu

⚠️ Važna napomena:
Obavezno ponijeti važeće osobne dokumente radi prelaska državne granice. Zbog radova na križanju D55 kod Županje, moguće je da ćemo dio rute voziti preko makadama prema Bošnjacima kako bismo povećali sigurnost sudionika i izbjegli prometnicu. Sudionici voze na vlastitu odgovornost uz poštivanje prometnih propisa.

RBK Županja | Projekt Promicanje rekreativnog biciklizma 2026.

Karavana prijateljstva Mostar Vukovar
2026-04-28 08:00 - 2026-05-01 17:00
Karavana prijateljstva ponovno povezuje Mostar i Vukovar preko Županje 🚴‍♂️🇭🇷
Iz grada na Neretvi u utorak je krenula 14. po redu biciklistička karavana prijateljstva Mostar – Vukovar. Ova hvale vrijedna inicijativa okuplja bicikliste iz cijele regije koji na dionici dugoj 500 kilometara odaju počast žrtvi Grada heroja, ali i svim stradalima u Domovinskom ratu.
Tijekom petodnevnog puta, sudionici prolaze kroz Kiseljak i Žepče, a s posebnim uzbuđenjem očekuje se njihov dolazak u Županju. Naša lokalna zajednica već tradicionalno stoji uz ovaj projekt, osiguravajući toplu dobrodošlicu prijateljima iz Mostara i drugih partnerskih klubova.
Kao udruga koja promiče rekreativni biciklizam u našoj Posavini, ponosni smo što smo dio ove žive poveznice između juga Hercegovine i istoka Hrvatske. Karavana put završava 2. svibnja u Vukovaru, gdje će na Ovčari i u Borovu Selu dostojanstveno pokloniti žrtvama koje nikada ne smijemo zaboraviti.

6. Vatrogasna biciklijada - Kešinci - UBR PEDALA
2026-05-03 08:00 - 17:00
Još se nismo “ohladili” od Karavane Mostar – Vukovar, a samo dan nakon ukazala nam prilika da posjetimo naše prijatelje UBR Pedala Kešinci , na njihovoj 6. Vatrogasnoj biciklijadi. Društvo se skupilo, pa zaputilo put Kešinaca gdje su nas dočekali stari i novi prijatelji, Udruga za rekreativni biciklizam Kotrljaneri, Biciklistička udruga Donji Andrijevci BK-RODA i Biciklistička Udruga Petnja. Nakon pića dobrodošlice, uvodnog pozdrava, zaputili smo se na kružnu turu od 25km. Od Kešinaca prema Semeljcima i Koritni pa poljskim putem do lovačke kuće gdje smo se okrijepili te nastavili poljskim putem do Mrzovića pute Vrbice ponovno do Kešinaca gdje nas je dočekao ručak. Vrijeme nas je poslužilo, kondicija isto – sasvim dobro provedena aktivna nedjelja. Veselimo se budućim druženjima i suradnji. Kako nam je bilo saznaj u kratkom videu

Biciklijada Županja - Kotur & D.R.V.O.
2026-06-04 09:00 - 14:00
🚲 Biciklijada Županja 🚲
Povodom Dana gradskih udruga koji se obilježava na Tijelovo – 04.06.2026, pridruži nam se na biciklijadi koja spaja rekreaciju, druženje i zabavu! 🌳 Organizatori su udruga D.R.V.O. i Kotur Županja.
📍 O događaju:
📅 Datum: Četvrtak, 04.06.2026. 09:00h
📍 Trg kralja Tomislava (start) – Lovačka kuća na Županjskim Virovima (cilj) 🏁
📏 Očekuje te lagana ruta duljine 15-20km prilagođena svima – od rekreativaca do obitelji sa djecom. 👨‍👩‍👧‍👦 🍲
Napomena za “cestovnjake”: Ruta uključuje dijelove na kojima se nalazi makadam.

Krećemo sa glavnog gradskog trga kroz centar prema Gundulićevoj, desno na Braće Radić, Gupčevom do Šantave pa Stanovi Oraški most, makadamom uz nasip prema izletištu Poloji, uz Ciglanske stanove i nasip do muzeja, Veliki kraj do Strossmayerove pa skroz prema Plodinama i Županjskim Virovima i završavamo makadamom do Lovačke kuće.
Na cilju se priključujemo gradskim udrugama koje nam pripremaju okrijepu: 🐟 Kušajte pečenu ribu 🥯 Uživajte u okusima lepinjica i poderanih gaća 🥣 Vrhunski čobanac
✨ A nakon što se odmorite, priključite se zabavnim igrama i aktivnostima za djecu i odrasle! 👨‍👩‍👧‍👦🎯⚽️
✨ 🔐 Online prijava je obavezna zbog količine hrane te kupona za gratis cugu a treba nam i potpis na suglasnost sa pravilima manifestacije. Na startu prijave nisu moguće. Kotizacije nema! 🔐 ✨
⚖️ GDPR i privole:
📸 Foto i video snimanje: Svi sudionici na biciklijadi pristaju na fotografiranje i snimanje u svrhu promocije i dokumentiranja rada udruge. Materijali će biti objavljeni na društvenim mrežama i web stranicima.
🛣️ Vožnja se odvija na otvorenim prometnicama uz poštivanje prometnih pravila. Preporučujemo nošenje kacige radi vaše sigurnosti, a za mlađe od 16 godina ona je zakonska obveza. 🪖 👨‍ Sudjelovanje maloljetnih osoba dopušteno je isključivo uz pratnju i nadzor roditelja ili zakonskog skrbnika. Prijavu za maloljetnu osobu ispunjava roditelj ili zakonski skrbnik. Molimo vas da prilagodite brzinu uvjetima na cesti i uputama voditelja grupe.
🔧 Tehnička ispravnost: Sudionici su dužni na vožnju doći s tehnički ispravnim biciklom. Obavezno je nošenje osnovnog alata i rezervne zračnice odgovarajuće vašem biciklu. 🛠️
🔐 RBK Županja i udruga D.R.V.O. prikupljaju ove podatke isključivo u svrhu organizacije aktivnosti i sigurnosti sudionika. Podaci se neće koristiti u druge svrhe niti dijeliti s trećim stranama.

Prijava
Kakva nas ruta čeka i na što obratiti pozornost pogledaj na :

Biciklistički Đir - Gradište-Cerna-Šiškovci-Andrijaševci-Rokovci-Cerna-Gradište
2026-06-14 10:00 - 16:00
🚴 Biciklistički đir: Gradište – Cerna – Andrijaševci – Rokovci – Gradište
Vrijeme je za novi cestovni izazov i zajedničko druženje na dva kotača. Ova ruta nas vodi kroz slikovita mjesta našeg kraja, povezujući Gradište, Cernu, Šiškovce, Andrijaševce i Rokovce, uz bazu i cilj na dobro poznatoj lokaciji.
Đir je namijenjen svim ljubiteljima cestovne vožnje, a nakon odrađenih kilometara čeka nas zasluženi odmor, roštilj i druženje u ugodnom ambijentu.

📍 Informacije o ruti:

📅 Datum: Nedjelja, 14.06.2026.
🚲 Vrsta bicikla: Cestovni, Trekking, Gravel
📏 Duljina: 38.5 km
⏱️ Tempo vožnje: 20-22 km/h
📈 Uspon: nema (ravničarski đir)
🚀 Težina: Lagana do umjerena

🕒 Plan puta i druženje:

• 10:00h: Start ispred Apartmana Baboselac, Gradište (osiguran parking za aute)
• Polazak: Vožnja preko Cerne i Šiškovaca prema Andrijaševcima i Rokovcima
• Povratak: Istom trasom preko Cerne nazad u Gradište
• Cilj: Dolazak na početnu točku, roštilj i zajedničko druženje

📝 PRIJAVI SE OVDJE (OBAVEZNO)
📍 Pogledaj detaljnu rutu
⚠️ Važna napomena:
Prijava putem obrasca je obavezna zbog ograničenog broja mjesta te radi organizacije logistike oko roštilja. Sudionici voze na vlastitu odgovornost. Obavezna je tehnička ispravnost bicikla, nošenje kacige i zaliha vode.

RBK Županja | Projekt Ruta Srijem 2026.

Poziv na Brevet Županja 200
2026-09-12 08:00 - 21:30 | Caffe bar Vertigo ( Delboy ), Strossmayerova 27, Županja, Vukovarsko-Srijemska, 32270, Croatia (Local Name: Hrvatska)
Pozivamo sve ljubitelje pedaliranja i izdržljivosti na Brevet Srijem 200, biciklističku avanturu koja vas vodi kroz najljepše kutke naše županije. Krenite s nama iz Županje na putovanje dugo 200 kilometara, od pitome Posavine, preko mistične Cvelferije i Spačvanskih šuma, pa sve do obala Dunava u Vukovaru i Iloku. Povratak nas vodi preko Vinkovaca i Cerne natrag do Županje, čime povezujemo jug i istok naše regije u jednom dahu.

Ova ruta nije samo sportski izazov, već i prilika da doživite Rutu Srijem u njezinom punom sjaju. Bilo da ste iskusni brevetaš ili rekreativac koji želi testirati svoje granice, osigurajte svoje mjesto na startu i budite dio vizije razvoja cikloturizma Vukovarsko-srijemske županije. Očekuju vas ravnice koje ne praštaju, ali i nezaboravni vidici te zajedništvo koje samo ovakvi događaji mogu pružiti.

Rutu smo već odvozili, a ono što vas čeka pogledajte u teaseru:

⚠️ Napomena: Kaciga obavezna. Vozi se na vlastitu odgovornost.
